Division II i ishockey 1945-46

Division II 1945-46 var turneringen på næstbedste niveau i den svenske ishockeyliga i sæsonen 1945-46, og det var rækken femte sæson under navnet "Division II". Turneringen havde deltagelse af 41 hold, der spillede om fire oprykningspladser til Division I. Holdene var inddelt i syv puljer med fem eller seks hold i hver pulje. I hver pulje spillede holdene en dobbeltturnering alle-mod-alle, og de syv puljevindere gik videre til oprykningsspillet, hvor de spillede om de fire oprykningspladser.

Oprykningspladserne til Division I blev besat af følgende fire hold:
 Forshaga IF, der vandt Division II Vest, og som i oprykningsspillets gruppe 2 besejrede Hofors IK i den anden playoff-finale.
 UoIF Matteuspojkarna, der vandt Division II Syd, og som blev nr. 1 i oprykningsspillets gruppe 1.
 Västerås IK, der vandt Division II Västmanland, og som blev nr. 2 i oprykningsspillets gruppe 1.
 Åkers IF, der vandt Division II Södermanland, og som i oprykningsspillet gruppe 2 besejrede Forshaga IF i den første playoff-finale.

Hold 

Division II havde deltagelse af 41 klubber, hvilket var seks flere end i den foregående sæson. Blandt deltagerne var:
 4 klubber, der var rykket ned fra Division I: IF Göta, Sandvikens IF, Skuru IK og Surahammars IF.
 11 klubber, der var rykket op fra de regionale serier: BK Derby, Falu BS, Gävle Godtemplares IK, IFK Bofors, IFK Rättvik, IK Brage, IK Sturehov, Leksands IF, Lilljanshofs IF, Mora IK's andethold og Värtans IK.

Divisionen var siden den foregående sæson blevet udvidet fra seks til syv regionale puljer, og den nye pulje var Division II Dalarserien. I samme ombæring havde følgende hold skiftet Division II-pulje:
 Hofors IK blev flyttet fra Division II Nord til Division II Dalarserien.
 Djurgårdens IF blev flyttet fra Division II Syd til Division II Øst.
 BK Forward blev flyttet fra Division II Vest til Division II Västmanland.
 UoIF Matteuspojkarna blev flyttet fra Division II Øst til Division II Syd.

De syv puljer havde deltagelse af seks hold, bortset fra Division II Syd, der kun bestod af fem hold. I hver pulje spillede holdene en dobbeltturnering alle-mod-alle, og de syv puljevindere gik videre til oprykningsspillet om fire pladser i Division I.

Puljer

Division II Nord

Division II Dalarserien

Division II Vest

Division II Västmanland

Division II Øst

Division II Södermanland

Division II Syd

Kvalifikation til Division I 

I kvalifikationen til Division I spillede de syv puljevindere om fire pladser i Division I i den efterfølgende sæson. Holdene blev inddelt i to grupper med tre eller fire hold i hver, og i hver gruppe spillede holdene om to oprykningspladser.

Gruppe 1 

Gruppe 1 i kvalifikationen til Division I havde deltagelse af vinderne af Division II Øst, Syd og Västmanland. Holdene spillede om to oprykningspladser til Division I, og turneringen blev afviklet som en enkeltturnering alle-mod-alle. Efter de to første kampe var oprykkerne allerede fundet, så den sidste, betydningsløse kamp blev ikke spillet.

Gruppe 2 

Gruppe i kvalifikationen til Division I havde deltagelse af vinderne af Division II Nord, Dalarserien, Vest og Södermanland. Holdene spillede om to oprykningspladser til Division I, og turneringen blev afviklet som et Page playoff, hvor opgørene blev afgjort i form af én eller to kampe.

De to puljevindere med højst pointantal i grundspillet, Forshaga IF og Åkers IF spillede i den første playoff-finale om den ene oprykningsplads. De to dårligste puljevindere, Brynäs IF og Hofors IK, spillede kvalifikation om at få lov til at møde taberen af den første playoff-finale i den anden playoff-finale om den anden oprykningsplads.

Første playoff-finale 

I den første playoff-finale spillede de to puljevindere med højst pointantal i grundspillet, Forshaga IF og Åkers IF, om én oprykningsplads til Division I. Opgøret blev afviklet over to kampe, hvor summen af de to resultater gjaldt som det samlede resultat.

Åkers IF sikrede sig oprykning til Division I med en samlet sejr på 12-8, mens Forshaga IF fortsatte oprykningsspillet i den anden playoff-finale.

Kvalifikation 

I kvalifikationen spillede de to dårligste puljevindere (dvs. de to hold med lavest pointantal i grundspillet), Brynäs IF og Hofors IK, om en plads i den anden playoff-finale om oprykning til Division I. Opgøret blev afviklet i form af én kamp, og med en sejr på 4-3 sikrede Hofors IK sig en plads i oprykningskampen.

Anden playoff-finale 

I den anden playoff-finale spillede taberen af den første playoff-finale, Forshaga IF, mod vinderen af kvalifikationskampen, Hofors IK, om den sidste oprykningsplads til Division I. Opgøret blev afviklet over to kampe, hvor summen af de to resultater gjaldt som det samlede resultat.

Forshaga IF sikrede sig oprykning til Division I med en samlet sejr på 8-7.

Se også 
 Division I i ishockey 1945-46

Kilder 
 Hockeyarchives - Championnat de Suède 1945/46  
 Ishockeytabeller - 1945-46

Noter 

Ishockey i 1945
Ishockey i 1946
Division II i ishockey i Sverige